ภาษาไทย

แอปเปิล อิงค์.
สัญญาอนุญาตให้ใช้สิทธิในซอฟต์แวร์สำหรับ iTunes สำหรับ Windows 

โปรดอ่านสัญญาอนุญาตให้ใช้สิทธิ์ในซอฟต์แวร์นี้ (“สัญญาอนุญาต”) อย่างรอบคอบก่อนใช้ซอฟต์แวร์ของ Apple โดยการใช้ซอฟต์แวร์ของ Appleนี้ ท่านตกลงที่จะผูกพันตามข้อกำหนดของสัญญาอนุญาตนี้ หากท่านไม่ตกลงตามข้อกำหนดของสัญญาอนุญาตนี้ ห้ามมิให้ใช้ซอฟต์แวร์ หากท่านไม่ตกลงตามข้อกำหนดของสัญญาอนุญาต ท่านอาจส่งคืนซอฟต์แวร์ของ Appleให้กับร้านค้าที่ท่านได้ซอฟต์แวร์ดังกล่าวนั้นมา เพื่อขอรับเงินคืน หากมีการเข้าถึงซอฟต์แวร์ของ Apple ทางอิเล็กทรอนิกส์ ให้กด “ไม่ตกลง/ปฏิเสธ”  กรณีที่ซอฟต์แวร์ของ Apple รวมอยู่กับฮาร์ดแวร์ที่ท่านซื้อ ท่านจะต้องส่งคืนชุดอุปกรณ์ฮาร์ดแวร์ ซอฟต์แวร์ทั้งชุดเพื่อที่จะขอรับเงินคืน 

ข้อความสำคัญ  เท่าที่ซอฟต์แวร์นี้อาจใช้ทำซ้ำซึ่งสิ่งต่าง ๆ ได้ ท่านได้รับอนุญาตให้ทำซ้ำเฉพาะสิ่งที่ไม่มีลิขสิทธิ์ สิ่งที่ท่านเป็นเจ้าของลิขสิทธิ์ หรือสิ่งที่ท่านมีอำนาจหรือกฎหมายอนุญาตให้ท่านทำซ้ำได้เท่านั้น  เท่าที่ซอฟต์แวร์นี้อาจนำไปใช้สำหรับการเข้าถึงแฟ้มดนตรีทางไกลเพื่อการฟังระหว่างคอมพิวเตอร์ การเข้าถึงทางไกลของดนตรีที่มีลิขสิทธิ์นั้นจะมีไว้สำหรับการใช้งานส่วนบุคคลที่ถูกต้องตามกฎหมาย หรือโดยประการอื่นตามที่กฎหมายอนุญาตเท่านั้น ถ้าท่านไม่มั่นใจเกี่ยวกับสิทธิของท่านที่จะทำสำเนา หรืออนุญาตให้เข้าถึงซึ่งสิ่งใดๆ ท่านควรติดต่อที่ปรึกษากฎหมายของท่าน

1. ทั่วไป   ซอฟต์แวร์ เอกสาร และชุดแบบอักษรใดๆ ของ Apple และของบุคคลภายนอก ที่มีมาพร้อมกับสัญญาอนุญาตนี้ไม่ว่าจะอยู่ในดิสก์ รอม หรือสื่ออื่นใดหรือแบบอื่นใด (เรียกรวมกันว่า “ซอฟต์แวร์ของ Apple”) เป็นซอฟต์แวร์ที่บริษัท แอปเปิล อิงค์. (“Apple”) อนุญาตให้ท่านใช้สิทธิ ไม่ได้ขายให้แก่ท่าน โดยอนุญาตให้ใช้ตามข้อกำหนดของสัญญาอนุญาตนี้เท่านั้น  และ Apple ขอสงวนสิทธิทั้งปวงที่มิได้ให้ไว้แก่ท่านโดยชัดแจ้ง ข้อกำหนดของสัญญาอนุญาตนี้ใช้บังคับแก่การอัปเกรดซอฟต์แวร์ใด ๆ ที่ Apple จัดให้ซึ่งใช้แทนและหรือเสริมผลิตภัณฑ์ซอฟต์แวร์ของ Apple ตัวเดิม เว้นแต่อัปเกรดนั้นจะมีสัญญาอนุญาตแยกต่างหาก ซึ่งในกรณีเช่นนั้น ให้บังคับตามข้อกำหนดของสัญญาอนุญาตนั้น

กรรมสิทธิ์และสิทธิในทรัพย์สินทางปัญญาในเนื้อหาใด ๆ ที่แสดงโดยหรือเข้าถึงผ่านซอฟต์แวร์ของ Apple ย่อมตกแก่เจ้าของเนื้อหานั้น ๆ  เนื้อหาเช่นว่านั้นอาจได้รับการคุ้มครองโดยกฎหมายและสนธิสัญญาว่าด้วยลิขสิทธิ์หรือทรัพย์สินทางปัญญาประเภทอื่นและอาจอยู่ภายใต้บังคับข้อกำหนดการใช้ของบุคคลภายนอกซึ่งเป็นผู้ให้เนื้อหานั้นได้  ใบอนุญาตให้ใช้สิทธินี้ไม่ให้สิทธิใด ๆ แก่ท่านที่จะใช้เนื้อหานั้น

2. การใช้สิทธิที่ได้รับอนุญาตและข้อจำกัดในการใช้
ก. ภายใต้บังคับข้อกำหนดและเงื่อนไขของสัญญาอนุญาตนี้ ท่านได้รับอนุญาตอย่างจำกัดและไม่เด็ดขาดในการติดตั้งและใช้ซอฟต์แวร์ของ Apple โดยที่ซอฟต์แวร์ของ Apple อาจนำไปใช้ทำซ้ำได้ ตราบเท่าที่งานดังกล่าวไม่มีลิขสิทธิ์ งานที่ท่านเป็นเจ้าของลิขสิทธิ์ หรืองานที่ท่านมีอำนาจหรือได้รับอนุญาตตามกฎหมายให้ทำซ้ำได้ ท่านจะทำให้มีซอฟต์แวร์ของ Apple บนเครือข่ายที่คอมพิวเตอร์หลายเครื่องสามารถใช้งานซอฟต์แวร์ของ Apple ในเวลาเดียวกันได้  ท่านอาจทำสำเนาซอฟต์แวร์ของ Apple หนึ่งชุดในรูปแบบที่เครื่องอ่านได้เฉพาะเพื่อสำรองข้อมูลเท่านั้น แต่สำเนาเพื่อสำรองข้อมูลนั้นต้องระบุบรรดาข้อความแจ้งลิขสิทธิ์หรือสิทธิความเป็นเจ้าของอื่นๆ ที่ปรากฏในต้นฉบับด้วย 

นอกเหนือจากข้อจำกัดข้างต้น คลังข้อมูลที่ Apple มีกรรมสิทธิ์ (“Apple DLLs”) ที่รวมอยู่กับซอฟต์แวร์ของ Appleนั้น ได้รับอนุญาตสำหรับการใช้งานกับซอฟต์แวร์ของ apple เท่านั้น เว้นแต่ท่านจะเป็นผู้พัฒนา WebKit ซึ่งท่านอาจใช้ Apple DLLs เพื่อการใช้งานส่วนบุคคลหรือใช้งานภายในองค์กรซึ่งเกี่ยวข้องกับการพัฒนา WebKit ซึ่งเป็นไปตามการอนุญาตให้ใช้สิทธิของ Webkit ที่เกี่ยวข้อง (http://webkit.org/)

ข. ท่านจะลอกเลียนซอฟต์แวร์ของ Appleไม่ได้ และท่านตกลงที่จะไม่ทำหรือให้คนอื่นทำการลอกเลียน (เว้นแต่จะได้รับอนุญาตโดยการให้ใช้สิทธิ์นี้อย่างชัดแจ้ง) กระจาย ทำวิศวกรรมย้อนกลับ แยกประกอบ หรือพยายามที่จะดึงรหัสข้อมูล หรือถอดรหัส หรือแก้ไข หรือสร้างงานอนุพันธุ์ของซอฟต์แวร์ของ Apple หรือการบริการใดๆ ที่ซอฟต์แวร์ของ Apple จัดให้ หรือส่วนใดๆ ของซอฟต์แวร์ของ Apple(เว้นแต่และเท่าที่ข้อจำกัดข้างต้นนั้นจะถูกห้ามโดยกฎหมาย) ความพยายามกระทำเช่นนั้นเป็นการฝ่าฝืนสิทธิของ Apple และผู้ให้สิทธิ์ในซอฟต์แวร์ของ Apple

ค. ชุดแอพพลิเคชั่น VoiceOver - การอัปเดทอัตโนมัติ โดยเมื่อท่านใช้ชุดโปรแกรม VoiceOver เวอร์ชั่น 1.3 ซอฟต์แวร์ของ Apple จะตรวจสอบกับ Apple เพื่ออัปเดทกฎเกณฑ์การออกเสียงของ VoiceOver เป็นครั้งคราว เพื่อสร้างข้อมูลรายการพูดที่ท่านได้ยินขณะที่ท่านเลือกใช้งานโปรแกรม VoiceOver หากการอัปเดทการออกเสียงนั้นพร้อมใช้งาน การอัปเดทจะดาวน์โหลดลงในคอมพิวเตอร์ของท่านโดยอัตโนมัติ และเมื่อท่านเลือกใช้งานโปรแกรม VoiceOver ข้อมูลรายการพูดเวอร์ชั่นใหม่จะถูกสร้างและประสานข้อมูลเข้ากับ iPod ของท่าน โดยข้อมูลรายการพูดเวอร์ชั่นเก่าจะไม่สามารถใช้งานได้อีกต่อไป การอัปเดทอัตโนมัตินี้จะไม่เปลี่ยนแปลงเนื้อหาสื่อที่แท้จริง (อาทิ ดนตรี วิดีโอ Podcast) ที่อยู่ใน iPod หรือที่อยู่ในคลัง iTunes ของท่าน

ง. ส่วนประกอบบางส่วนของซอฟต์แวร์ของ Apple และโปรแกรมประเภทโอเพนซอร์ซของบุคคลภายนอกซึ่งรวมอยู่ในซอฟต์แวร์ของ Apple นั้น Apple ได้จัดหรือจะจัดให้มีอยู่บนเว็บไซต์โอเพนซอร์ซของตน (http://www.opensource.apple.com) (เรียกรวมกันว่า “ส่วนประกอบโอเพนซอร์ซ”)  ท่านอาจปรับหรือเปลี่ยนได้เฉพาะส่วนประกอบโอเพนซอร์ซนี้ แต่ (1) ซอฟต์แวร์ที่ปรับแล้วจะต้องใช้กับคอมพิวเตอร์ยี่ห้อ Apple หนึ่งเครื่อง โดยใช้แทนซอฟต์แวร์ของ Apple ที่ยังไม่ปรับ และ (2) ท่านจะต้องปฏิบัติตามข้อกำหนดของสัญญาอนุญาตนี้และข้อกำหนดในสัญญาอนุญาตใด ๆ ที่ใช้บังคับเกี่ยวกับการใช้ส่วนประกอบโอเพนซอร์ซในประการอื่น ๆ ด้วย  Apple ไม่มีหน้าที่ให้การบำรุงรักษา สนับสนุนด้านเทคนิคหรือด้านอื่น ๆ สำหรับซอฟต์แวร์ของ Apple ที่ปรับแล้ว  

3. การโอน ท่านจะให้เช่า ให้ยืม จำหน่ายต่อ หรือให้ใช้สิทธิ์ช่วงซอฟต์แวร์ของ Apple ไม่ได้ แต่ท่านอาจทำการโอนถาวรทีเดียวซึ่งสิทธิ์ทั้งหมดจากการให้ใช้สิทธิ์ในซอฟต์แวร์ของ Apple ให้แก่อีกฝ่ายหนึ่ง โดยที่ (ก) การโอนนั้นจะต้องรวมทั้งซอฟต์แวร์ของ Appleทั้งหมด รวมทั้งชิ้นส่วนประกอบทั้งหมด สื่อต้นฉบับ (ถ้ามี)  วัสดุสิ่งพิมพ์ และการให้ใช้สิทธิ์นี้ด้วย (ข) ท่านจะต้องไม่เก็บสำเนาซอฟต์แวร์ของ Apple ใดๆ ไว้ ไม่ว่าทั้งหมดหรือบางส่วน รวมถึงสำเนาต่างๆ ที่เก็บไว้ในเครื่องคอมพิวเตอร์ หรือเครื่องมือเก็บอื่นๆ และ (ค) ฝ่ายที่รับโอนซอฟต์แวร์ของ Apple อ่านและตกลงที่จะรับข้อกำหนดและเงื่อนไขของสัญญาอนุญาตนี้

4. ยินยอมให้ใช้ข้อมูล
ก. หากท่านเลือกที่จะใช้บริการการวินิจฉัยและรวบรวมข้อมูล ท่านตกลงว่า Apple ตลอดจนบริษัทย่อยและตัวแทน อาจรวบรวม เก็บรักษา ประมวลผล และใช้ข้อมูลวินิจฉัย ข้อมูลเทคนิค ข้อมูลการใช้ และข้อมูลที่เกี่ยวข้อง ซึ่งรวมถึงโดยไม่จำกัดเฉพาะสารสนเทศเกี่ยวกับคอมพิวเตอร์ ซอฟต์แวร์ระบบและแอพพลิเคชั่นซอฟต์แวร์รวมทั้งอุปกรณ์พ่วงของท่าน ซึ่งเก็บรวบรวมเป็นระยะ เพื่ออำนวยความสะดวกแก่การจัดหาซอฟต์แวร์อัปเดต การสนับสนุนผลิตภัณฑ์ และบริการอื่นๆ ถึงท่าน (ถ้ามี) อันเกี่ยวกับซอฟต์แวร์ของ Apple และเพื่อตรวจสอบการปฏิบัติตามข้อกำหนดของ Apple จะใช้สารสนเทศนี้ตราบเท่าที่ได้รวบรวมในรูปแบบซึ่งไม่ระบุตัวตนของท่าน เพื่อจัดหาและพัฒนาผลิตภัณฑ์และบริการของบริษัท 

ข. หากท่านเลือกที่จะเข้าร่วมเครือข่ายสังคมออนไลน์ Ping และใช้เมนู iTunes Sidebar iTunes จะส่งข้อมูล เกี่ยวกับเนื้อหาที่ท่านเลือกในคลัง iTunes ไปยัง Apple เพื่อที่จะให้คำแนะนำที่เป็นการเฉพาะของ Ping แก่ท่าน โดยการใช้ Ping ท่านตกลงให้ Apple ใช้ข้อมูลดังกล่าวนี้ หากท่านไม่ต้องการให้ iTunes ส่งข้อมูลนี้ไปยัง Apple เพื่อใช้สำหรับ Ping ท่านอาจซ่อนเมนู iTunes Sidebar หรือเลือกไม่เข้าร่วมเครือข่ายสังคมออนไลน์ Ping 

ค. ไม่ว่าในเวลาใด ๆ สารสนเทศของท่านจะได้รับการปฏิบัติตามนโยบายรักษาข้อมูลส่วนบุคคลของ Apple ซึ่งถือเป็นส่วนหนึ่งของสัญญาอนุญาตนี้โดยการอ้างอิงและสามารถอ่านได้ที่ http://www.apple.com/privacy/

5. iTunes Store และบริการอื่นๆ 
ก.  ซอฟต์แวร์นี้ สามารถทำให้เข้าถึง iTunes Store ของ Apple (ถ้ามี) ซึ่งเสนอบริการดาวน์โหลดเพลงสำหรับขายและบริการอื่นๆ App Store และบริการและเว็บไซต์อื่นๆ ของ Apple และของบุคคลภายนอก (เรียกรวมกันและแยกกันว่า “บริการ”) ได้ การบริการดังกล่าวอาจมิได้จัดทำขึ้นในทุกภาษาหรือทุกประเทศ การใช้บริการเหล่านี้จะต้องเข้าอินเทอร์เน็ต และในการใช้บริการบางอย่างอาจต้องมี Apple ID และท่านอาจจำเป็นต้องยอมรับข้อกำหนดการบริการเพิ่มเติม อีกทั้งยังอาจต้องชำระค่าธรรมเนียมเพิ่มเติมด้วย 

ข. เมื่อท่านใช้ซอฟต์แวร์นี้ในส่วนที่เกี่ยวกับบัญชี iTunes Store Apple ID หรือบัญชี iCloud แสดงว่าท่านตกลงตามข้อกำหนดและเงื่อนไขที่เกี่ยวข้องกับบัญชีนั้น เช่น ข้อกำหนดและเงื่อนไขล่าสุดของ iTunes Store ซึ่งท่านเข้าดูได้ที่ http://www.apple.com/legal/itunes/ww/ หรือข้อกำหนดและเงื่อนไขของ iCloud ซึ่งท่านเข้าดูได้ที่ http://www.apple.com/legal/icloud/ww/ ตามลำดับ หากท่านไม่ตกลงในข้อกำหนดและเงื่อนไขของบัญชีใด ห้ามมิให้ใช้ซอฟต์แวร์ของ Apple ที่เกี่ยวข้องกับบัญชีนั้น

ค. ท่านเข้าใจว่า ในการใช้บริการใดๆ ท่านอาจพบเนื้อหาที่อาจถือว่าหยาบคาย ไม่เหมาะสม หรือน่ารังเกียจ ซึ่งอาจระบุหรือไม่ระบุไว้ว่าเป็นเนื้อหาที่ใช้ภาษาโจ่งแจ้ง อย่างไรก็ตาม ท่านตกลงที่จะใช้บริการด้วยความเสี่ยงภัยของท่านเอง และ Apple ไม่จำต้องรับผิดต่อท่านเพื่อเนื้อหาที่อาจพบว่าหยาบคาย ไม่เหมาะสม หรือน่ารังเกียจ ประเภทของเนื้อหา (รวมถึงจำพวก จำพวกย่อย และ หมวดของ Podcast และหมวดย่อย และอื่นๆ ที่คล้ายคลึงกัน)  และรายละเอียดนั้นจัดทำขึ้นเพื่อความสะดวกเท่านั้น และท่านรับทราบและตกลงว่า Apple ไม่รับประกันในความถูกต้องของเนื้อหา

ง. บริการบางอย่างอาจแสดง มี หรือให้เนื้อหา ข้อมูล สารสนเทศ แอพพลิเคชั่น หรือข้อมูลต่างๆ จากบุคคลภายนอก (“ข้อมูลบุคคลภายนอก”) หรือให้เชื่อมต่อไปยังเว็บไซต์บุคคลภายนอกบางเว็บไซต์ โดยการใช้บริการ ท่านยอมรับและตกลงว่า  Apple ไม่จำต้องรับผิดชอบตรวจสอบหรือประเมินเนื้อหา ความถูกต้อง ความครบถ้วน ความเหมาะแก่เวลา ความสมบูรณ์ การปฏิบัติตามกฎหมายลิขสิทธิ์ ความชอบด้วยกฎหมาย ความเหมาะสม คุณภาพ หรือลักษณะอื่นใดของข้อมูลบุคคลภายนอกหรือเว็บไซต์นั้น  Apple  ตลอดจนเจ้าหน้าที่ บริษัทในเครือ และบริษัทย่อยของ Apple ไม่รับประกันหรือรับรองและไม่รับเอาและจะไม่จำต้องรับผิดหรือรับผิดชอบใดๆ ต่อท่านหรือบุคคลอื่นใดเพื่อบริการบุคคลภายนอก ข้อมูลบุคคลภายนอกหรือเว็บไซต์ใดๆ หรือเพื่อข้อมูล ผลิตภัณฑ์ หรือบริการอื่นใดของบุคคลภายนอก ข้อมูลบุคคลภายนอกและการเชื่อมต่อไปยังเว็บไซต์อื่นนั้น จัดให้เพียงเพื่ออำนวยความสะดวกให้แก่ท่านเท่านั้น ท่านตกลงว่าท่านจะไม่ใช้ข้อมูลบุคคลภายนอกใดๆ ในประการที่อาจเป็นการฝ่าฝืนหรือละเมิดสิทธิของบุคคลใดๆ และตกลงว่า Apple จะไม่รับผิดชอบต่อการการใช้งานใดๆ ของท่านดังกล่าว

จ. ท่านตกลงว่า บริการรวมถึงแต่ไม่จำกัดเพียงภาพกราฟฟิค คลิปงานที่เป็นเสียง และบทบรรณาธิการ มีเนื้อหา สารสนเทศ และข้อมูลอันเป็นทรัพยสิทธิซึ่ง Apple และหรือผู้ให้ใช้สิทธิของ Apple เป็นเจ้าของและได้รับการคุ้มครองโดยกฎหมายทรัพย์สินทางปัญญาและกฎหมายอื่นๆ ที่มีผลใช้บังคับ ซึ่งรวมถึงโดยไม่จำกัดเฉพาะลิขสิทธิ์ ท่านตกลงว่า ท่านจะไม่ใช้เนื้อหา สารสนเทศ หรือข้อมูลอันเป็นทรัพยสิทธินั้น นอกเสียจากเพื่อใช้บริการตามที่ได้รับอนุญาตแล้ว หรือในประการใด ๆ อันขัดต่อข้อกำหนดของสัญญาอนุญาตนี้หรือที่ละเมิดสิทธิในทรัพย์สินทางปัญญาของบุคคลภายนอกหรือ Apple  บริการนั้น ไม่ว่าส่วนใดๆ ก็ไม่อาจนำไปทำซ้ำในรูปแบบใดหรือโดยวิธีใดได้ ท่านตกลงที่จะไม่แก้ไข ให้เช่า ให้ยืม ขาย จำหน่าย หรือสร้างงานที่เป็นอนุพันธ์โดยอาศัยบริการในลักษณะใดๆ และท่านจะไม่ใช้ประโยชน์จากบริการในทางที่ไม่ได้รับอนุญาต ซึ่งรวมถึงโดยไม่จำกัดเฉพาะการใช้บริการเพื่อส่งไวรัสคอมพิวเตอร์ เวิร์ม ม้าโทรจัน หรือมอลแวร์ประเภทอื่น หรือการเจาะเข้าไปหรือเพิ่มภาระให้แก่ความสามารถของเครือข่าย ท่านตกลงยินยอมด้วยว่าจะไม่ใช้บริการในลักษณะใดๆ เพื่อคุกคาม ทำร้าย ติดตาม ข่มขู่ ดูหมิ่น หรือละเมิดหรือฝ่าฝืนโดยประการอื่นซึ่งสิทธิของบุคคลอื่นใด และตกลงว่า Apple ไม่รับผิดชอบในทางใดๆ เพื่อการใช้ใดๆ ดังกล่าวโดยท่าน หรือเพื่อข้อความหรือการส่งข้อความอันเป็นการคุกคาม การข่มขู่ การดูหมิ่น น่ารังเกียจ ละเมิดสิทธิ หรือผิดกฎหมายซึ่งท่านอาจได้รับเนื่องจากการใช้บริการใดๆ

ฉ. นอกจากนั้น บริการและข้อมูลบุคคลภายนอกซึ่งอาจเข้าถึง แสดง หรือเชื่อมต่อไปยัง จากซอฟต์แวร์ของ Apple มิได้มีให้ไว้ในทุกภาษาหรือมีอยู่ทุกประเทศหรือทุกภูมิภาค   Apple ไม่ขอรับรองว่า บริการและข้อมูลดังกล่าวมีความเหมาะสมหรือมีไว้เพื่อใช้เฉพาะพื้นที่ใดๆ เท่าที่ท่านเลือกใช้หรือเข้าถึงบริการหรือข้อมูลดังกล่าวและข้อมูลบุคคลภายนอก ท่านทำเช่นนั้นด้วยการริเริ่มของท่านเอง และท่านจะต้องรับผิดชอบในการปฏิบัติตามกฎหมายใดๆ ที่ใช้บังคับ ซึ่งรวมถึงโดยไม่จำกัดเฉพาะกฎหมายท้องถิ่นที่ใช้บังคับ  Apple และผู้ให้ใช้สิทธิของตนสงวนสิทธิที่จะเปลี่ยน ระงับ ย้ายออก หรือทำให้เข้าถึงบริการใดๆ ไม่ได้ ณ เวลาใดๆ ก็ได้ โดยไม่ต้องแจ้งให้ทราบ ไม่ว่าในกรณีใดๆ  Apple จะไม่รับผิดต่อการย้ายออก หรือการทำให้เข้าบริการดังกล่าวใดๆ ไม่ได้  Apple ยังอาจจำกัดการใช้หรือการเข้าถึงบริการบางอย่างอีกด้วยไม่ว่าในกรณีใดโดยไม่ต้องแจ้งให้ทราบหรือต้องรับผิดใด ๆ

6. การสิ้นสุด    สัญญาอนุญาตนี้มีผลบังคับไปจนกว่าจะยกเลิก สิทธิของท่านตามสัญญาอนุญาตนี้จะสิ้นสุดลงโดยอัตโนมัติโดย Apple ไม่ต้องแจ้งให้ทราบ ถ้าท่านไม่ปฏิบัติตามข้อกำหนดใดของสัญญาอนุญาตนี้ได้ เมื่อยกเลิกสัญญาอนุญาตนี้แล้ว ท่านจะต้องหยุดใช้ซอฟต์แวร์ของ Apple ทั้งหมดและทำลายบรรดาสำเนาไม่ว่าทั้งหมดหรือแต่บางส่วนของซอฟต์แวร์ของ Apple  สัญญาอนุญาตนี้ในข้อ 4 5 6 7 8 11 และ 12 ให้มีผลใช้บังคับต่อไปภายหลังสัญญาอนุญาตนี้สิ้นสุดลง

7. การปฏิเสธการรับประกัน
ก. ถ้าท่านเป็นลูกค้าซึ่งเป็นผู้บริโภค (ผู้ใช้ซอฟต์แวร์ของ Apple นอกจากในทางประกอบกิจการค้า ธุรกิจ หรือวิชาชีพของท่าน) ท่านอาจมีสิทธิตามกฎหมายในประเทศที่ท่านพำนักอยู่ซึ่งห้ามมิให้กำหนดข้อจำกัดต่อไปนี้เพื่อใช้บังคับแก่ท่าน และในกรณีที่ห้าม ข้อจำกัดนั้นจะไม่ใช้บังคับแก่ท่าน  สำหรับรายละเอียดเพิ่มเติมเกี่ยวกับสิทธิต่าง ๆ ท่านควรติดต่อหน่วยงานให้คำปรึกษาผู้บริโภคในท้องถิ่น

ข.  ท่านยอมรับและตกลงโดยชัดแจ้งว่า เท่าที่กฎหมายที่ใช้บังคับอนุญาตให้ทำได้ การใช้ซอฟต์แวร์ของ Apple และบริการเป็นความเสี่ยงภัยของท่านเอง และความเสี่ยงภัยทั้งปวงเกี่ยวกับคุณภาพที่พึงพอใจ การทำงาน ความถูกต้อง และความพยายามย่อมตกแก่ท่าน 

ค. เท่าที่กฎหมายอนุญาตให้ทำได้ ซอฟต์แวร์ของ Apple และบริการต่าง ๆ นั้น จัดให้ “ตามสภาพ” และ “ตามที่มี” พร้อมกับข้อบกพร่องทั้งปวงโดยไม่มีการรับประกันแต่ประการใดทั้งสิ้น และ Apple และผู้ให้ใช้สิทธิของ Apple  (รวมเรียกว่า “Apple” เพื่อวัตถุประสงค์ของข้อ 7 และข้อ 8) ขอปฏิเสธการรับประกันและเงื่อนไขทั้งปวงในส่วนที่เกี่ยวกับซอฟต์แวร์ของ Apple และบริการ ไม่ว่าโดยชัดแจ้ง โดยปริยาย หรือตามกฎหมาย ซึ่งรวมถึงโดยไม่จำกัดเฉพาะการรับประกันโดยปริยายและหรือสภาพซื้อขายได้ คุณภาพที่น่าพึงพอใจ หรือความเหมาะแก่การใดการหนึ่ง ความถูกต้อง การใช้โดยสงบ และการไม่ละเมิดสิทธิของบุคคลภายนอก

ง. Apple ไม่รับประกันการปราศจากการรบกวนการใช้ซอฟต์แวร์ของ Apple และบริการของท่าน และไม่รับประกันว่า ฟังก์ชันการใช้งานที่มีอยู่ในซอฟต์แวร์ของ Apple หรือบริการที่ปฏิบัติการโดยซอฟต์แวร์ของ Apple จะตอบสนองความต้องการของท่านได้ หรือปฏิบัติการของซอฟต์แวร์ของ Apple และบริการจะไม่ถูกขัดขวางหรือไม่มีข้อผิดพลาด หรือบริการใดจะยังคงมีอยู่ต่อไป หรือความชำรุดบกพร่องในซอฟต์แวร์ของ Apple หรือบริการจะได้รับการแก้ไข หรือซอฟต์แวร์ของ Apple จะเข้ากันได้หรือทำงานร่วมกันได้กับซอฟต์แวร์ แอพพลิเคชั่น หรือบริการของบุคคลภายนอกใดๆ การติดตั้งซอฟต์แวร์นี้อาจกระทบความสามารถในการใช้ของซอฟต์แวร์บุคคลภายนอก แอพพลิเคชั่น หรือบริการของบุคคลภายนอก

จ. ท่านยอมรับด้วยว่า ซอฟต์แวร์ของ Apple และบริการมิได้มุ่งให้หรือเหมาะสำหรับใช้ในสถานการณ์หรือสภาพแวดล้อมต่างๆ ที่ความล้มเหลว ความล่าช้า ความผิดพลาด หรือความไม่ถูกต้องในเนื้อหา ข้อมูล หรือสารสนเทศที่ซอฟต์แวร์ของ Apple หรือบริการจัดให้อาจจะนำไปสู่การเสียชีวิต การบาดเจ็บเสียหายส่วนบุคคล หรือความเสียหายทางกายภาพหรือสภาพแวดล้อมอย่างร้ายแรง ซึ่งรวมถึงโดยไม่จำกัดเฉพาะการปฏิบัติการของโรงงานนิวเคลียร์ การนำทางการบินของเครื่องบิน หรือระบบสื่อสารต่างๆ  การควบคุมการจราจรทางอากาศ ระบบกู้ชีพ และระบบอาวุธ 

ฉ. สารสนเทศหรือคำแนะนำที่ Apple หรือผู้แทนที่ได้รับอนุญาตได้ให้ไว้โดยวาจาหรือเป็นหนังสือไม่ก่อให้เกิดการรับประกัน ถ้าพิสูจน์ได้ว่า ซอฟแวร์ของ Apple หรือบริการชำรุดบกพร่อง ท่านเป็นผู้รับภาระค่าใช้จ่ายทั้งปวงที่จำเป็นแก่การบริการ การซ่อมแซม หรือการแก้ไข บางประเทศไม่อนุญาตให้ยกเว้นการรับประกันโดยปริยายหรือจำกัดสิทธิผู้บริโภคตามกฎหมายที่ใช้บังคับ ดังนั้น การยกเว้นและจำกัดข้างต้นจะไม่นำมาใช้แก่ท่าน

8. การจำกัดความรับผิด   เท่าที่กฎหมายที่เกี่ยวข้องมิได้ห้ามไว้ ไม่ว่ากรณีใดๆ Apple ไม่จำต้องรับผิดเพื่อการบาดเจ็บเสียหายส่วนบุคคลหรือความเสียหายอันเนื่องมาจากการผิดสัญญา ความเสียหายพิเศษ ความเสียหายทางอ้อม หรือความเสียหายต่อเนื่อง  ซึ่งรวมถึงแต่ไม่จำกัดเฉพาะค่าเสียหายเพื่อการสูญกำไร ความเสียหายหรือการสูญหายของข้อมูลหรือสารสนเทศ การหยุดชะงักของธุรกิจ หรือความสูญหายหรือเสียหายทางการค้าอื่นใดที่เกิดจากหรือเกี่ยวกับการที่ท่านใช้หรือไม่สามารถใช้ซอฟแวร์ของ Apple หรือบริการหรือซอฟแวร์หรือแอพพลิเคชันใดๆ ของบุคคลภายนอกร่วมกับซอฟแวร์ของ Apple ไม่ว่าจะเกิดด้วยเหตุใดก็ตาม โดยมิพักต้องคำนึงถึงทฤษฎีความรับผิด (ในมูลสัญญา มูลละเมิด หรือมูลอื่น) และแม้ Apple จะได้รับแจ้งถึงความเป็นไปได้ที่จะเกิดความเสียหายดังกล่าวแล้วก็ตาม บางประเทศยังไม่อนุญาตให้จำกัดความรับผิดเพื่อการบาดเจ็บเสียหายส่วนบุคคล ความเสียหายอันเนื่องมาจากการผิดสัญญาหรือความเสียหายต่อเนื่อง ดังนั้น การจำกัดนี้อาจไม่นำมาใช้แก่ท่าน ไม่ว่ากรณีใดๆ ความรับผิดทั้งปวงของ Apple ต่อท่านเพื่อค่าเสียหายทั้งปวง (นอกจากที่กฎหมายอาจกำหนดไว้ในกรณีเกี่ยวกับการบาดเจ็บเสียหายส่วนบุคคล) จะไม่เกินกว่าห้าสิบ (50.00) เหรียญสหรัฐ ข้อจำกัดข้างต้นย่อมมีผลใช้บังคับแม้การแก้ไขเยียวยาที่ระบุไว้ข้างต้นจะไม่เป็นไปตามวัตถุประสงค์ในสาระสำคัญ

9. การควบคุมการส่งออก   ท่านจะใช้หรือส่งออกหรือส่งออกไปอีกโดยประการอื่นซึ่งซอฟต์แวร์ของ Apple ไม่ได้ เว้นแต่กฎหมายสหรัฐและกฎหมายประเทศที่ท่านได้ซอฟแวร์ของ Apple มาจะอนุญาต  โดยเฉพาะอย่างยิ่ง ซอฟต์แวร์ของ Apple จะส่งออกหรือส่งออกกลับไป (ก) ยังประเทศใดๆ ที่สหรัฐอเมริกาสั่งห้ามส่งไป หรือ (ข) ให้บุคคลใดๆ ที่อยู่ในรายชื่อผู้มีสัญชาติซึ่งระบุไว้เป็นพิเศษของกระทรวงการคลังสหรัฐหรือรายชื่อบุคคลหรือองค์กรที่ถูกปฎิเสธโดยกระทรวงพาณิชย์สหรัฐไม่ได้ เป็นต้น โดยการใช้ซอฟต์แวร์ของ Apple  ท่านรับรองและรับประกันว่า ท่านไม่ประจำอยู่ในประเทศใดๆ ดังกล่าว หรือมีชื่อปรากฏในรายชื่อใดๆ ดังกล่าว ท่านยังตกลงด้วยว่า ท่านจะไม่ใช้ซอฟต์แวร์ของ Apple เพื่อการใดๆ ที่กฎหมายสหรัฐห้ามไว้  ซึ่งรวมถึงโดยไม่จำกัดเฉพาะการพัฒนา ออกแบบ ทำ หรือผลิตขีปนาวุธหรือ อาวุธนิวเคลียร์ อาวุธเคมี หรืออาวุธชีวภาพ

10. ผู้ใช้ปลายทางภาครัฐ   ซอฟต์แวร์ของ Apple และเอกสารที่เกี่ยวข้องเป็น “สินค้า” ตามที่นิยามไว้ใน 48 ซี.เอฟ.อาร์. §2.101 อันประกอบด้วย “ซอฟต์แวร์คอมพิวเตอร์เชิงพาณิชย์” และ “เอกสารซอฟต์แวร์คอมพิวเตอร์เชิงพาณิชย์” ตามที่ใช้ใน 48 ซี.เอฟ.อาร์. §12.212 หรือ 48 ซี.เอฟ.อาร์. §227.7202 แล้วแต่กรณี โดยสอดคล้องกับ 48 ซี.เอฟ.อาร์. §12.212 หรือ 48 ซี.เอฟ.อาร์. §227.7202-1 ถึง §227.7202-4 แล้วแต่กรณี ซอฟต์แวร์คอมพิวเตอร์เชิงพาณิชย์และเอกสารซอฟต์แวร์คอมพิวเตอร์เชิงพาณิชย์นั้น อนุญาตให้ผู้ใช้ที่เป็นรัฐบาลสหรัฐใช้ (ก) เป็นสินค้าเท่านั้น และ (ข) โดยให้มีเพียงสิทธิที่ให้แก่ผู้ใช้ปลายทางรายอื่นตามข้อกำหนดและเงื่อนไขในสัญญาอนุญาตนี้ ส่วนสิทธิในงานที่ไม่ได้เผยแพร่นั้น ขอสงวนไว้ตามกฎหมายลิขสิทธิ์สหรัฐ

11. กฎหมายที่ใช้บังคับและการแยกจากกันได้ของข้อสัญญา   สัญญาอนุญาตนี้ให้ใช้บังคับและตีความตามกฎหมายมลรัฐแคลิฟอร์เนีย โดยมิพักต้องคำนึงถึงหลักว่าด้วยการขัดกันแห่งกฎหมาย สัญญาอนุญาตนี้มิให้บังคับตามอนุสัญญาสหประชาชาติว่าด้วยการซื้อขายสินค้าระหว่างประเทศ ซึ่งขอยกเว้นผลบังคับใช้ไว้โดยชัดแจ้ง ถ้าท่านเป็นผู้บริโภคในสหราชอาณาจักร สัญญาอนุญาตนี้จะบังคับตามกฎหมายประเทศที่ท่านพำนักอยู่  ถ้าศาลที่มีอำนาจใดวินิจฉัยว่า ข้อความหรือส่วนใดๆ ของสัญญาอนุญาตไม่สามารถใช้บังคับได้ ให้ส่วนที่เหลือของสัญญาอนุญาตนี้ยังคงใช้มีผลบังคับต่อไปอย่างเต็มที่

12. สัญญาอันบริบูรณ์ ภาษาที่ใช้บังคับ   สัญญาอนุญาตนี้เป็นสัญญาอันบริบูรณ์ระหว่างคู่สัญญา ในส่วนที่เกี่ยวกับการใช้ซอฟต์แวร์ของ Apple ที่ได้รับอนุญาตตามสัญญาอนุญาตนี้ และให้แทนที่ความเข้าใจที่มีอยู่ก่อนหรือที่มีขึ้นพร้อมกันทั้งหมดเกี่ยวกับเรื่องดังกล่าว โดยมีข้อยกเว้นว่า หากท่านเลือกที่จะใช้บริการร้านค้าออนไลน์ของ Apple ท่านจะต้องยอมรับข้อกำหนดและเงื่อนไขเพิ่มเติมใดๆ ที่จะใช้บังคับกับการใช้งานเกี่ยวกับร้านค้าและบริการใดๆ ที่ท่านซื้อผ่านทางร้านค้านั้น การแก้ไขหรือเปลี่ยนแปลงสัญญานี้จะไม่มีผลผูกพัน เว้นแต่จะทำเป็นหนังสือลงลายมือชื่อ Apple  คำแปลสัญญาอนุญาตจัดทำขึ้นตามความต้องการท้องถิ่น และถ้ามีข้อพิพาทระหว่างฉบับภาษาอังกฤษกับฉบับที่มิใช่ภาษาอังกฤษ ให้ใช้ฉบับภาษาอังกฤษของสัญญาอนุญาตนี้บังคับเท่าที่กฎหมายท้องถิ่นในประเทศของท่านมิได้ห้ามไว้

13. การยอมรับบุคคลภายนอก
ก. ส่วนต่างๆ ของซอฟต์แวร์ของ Apple ใช้หรือมีซอฟต์แวร์ของบุคคลภายนอกและงานอันมีลิขสิทธิ์อื่นๆ อยู่ด้วย ข้อความยอมรับ ข้อกำหนดในสัญญาอนุญาต และข้อความปฏิเสธความรับผิดสำหรับสิ่งดังกล่าวมีอยู่ในเอกสารอิเล็กทรอนิกส์สำหรับซอฟต์แวร์ของ Apple และการใช้ข้อมูลดังกล่าวของท่านให้บังคับตามข้อกำหนดต่างๆ ที่เกี่ยวข้อง  

ข. การใช้ MPEG-4 ผลิตภัณฑ์นี้ได้รับอนุญาตภายใต้การให้ใช้สิทธิ์ชุดสิทธิบัตรระบบ MPEG-4 (MPEG-4 Systems Patent Portfolio License) สำหรับการเข้ารหัสตามมาตรฐานระบบ MPEG-4 (MPEG-4 Systems Standard) เว้นแต่จำเป็นต้องมีการให้ใช้สิทธิ์เพิ่ม หรือการจ่ายค่าสิทธิ์เพิ่มสำหรับการเข้ารหัสในส่วนที่เกี่ยวกับ (i) ข้อมูลที่เก็บไว้หรือที่ทำซ้ำในสื่อที่มีรูปร่างซึ่งจ่ายให้เป็นรายๆไปตามแต่กรณี และ/หรือ (ii) ข้อมูลซึ่งจ่ายให้เป็นรายๆไปตามแต่กรณี และถูกส่งให้แก่ผู้ใช้สุดท้ายสำหรับเก็บไว้และ/หรือใช้เป็นการถาวร การให้ใช้สิทธิ์เพิ่มเติมดังกล่าวอาจขอรับได้จากบริษัท MPEG LA, LLC โปรดดู http://mepgla.com สำหรับรายละเอียดเพิ่มเติม

การใช้ MPEG-4 ผลิตภัณฑ์นี้ได้รับอนุญาตภายใต้การให้ใช้สิทธิ์ชุดสิทธิบัตรภาพ MPEG-4 (MPEG-4 Visual Patent Portfolio License) สำหรับการใช้ส่วนบุคคลและมิใช่เพื่อการค้าของผู้ใช้ เพื่อ (1) เข้ารหัสวีดิทัศน์ตามมาตรฐานภาพ MPEG-4 (วีดิทัศน์ MPEG-4) และ/หรือ (2) ถอดรหัสวีดิทัศน์ MPEG-4 ซึ่งเข้ารหัสโดยผู้ใช้ที่ทำกิจกรรมส่วนบุคคล และที่มิใช่เพื่อการค้า และ/หรือที่ได้จากผู้ให้บริการวีดิทัศน์ที่ให้ใช้สิทธิ์โดย MPEG LA ในการให้บริการวีดิทัศน์ MPEG-4 จะไม่มีการให้ใช้สิทธิ์หรือให้สิทธิ์โดยปริยายสำหรับการใช้อื่นใด ข้อมูลเพิ่มเติม รวมทั้งที่เกี่ยวกับการใช้เพื่อส่งเสริมการขาย การใช้ภายใน และการใช้เพื่อการค้า และการให้ใช้สิทธิ์อาจหาได้จาก MPEG LA, LLC โปรดดูที่ http://www.mpegla.com

ค. การแจ้ง H.264 AVC กรณีที่ซอฟต์แวร์ของ Apple มีฟังก์ชั่นทำการเข้ารหัส และหรือถอดรหัสเอวีซี การใช้ H.264 AVC การใช้งานทางการค้า จะต้องได้รับสิทธิ์เพิ่มเติม และใช้ข้อกำหนดต่อไปนี้บังคับ: ฟังก์ชั่นทำงานของเอวีซีในผลิตภัณฑ์นี้ ได้รับสิทธิ์ในที่นี้เพื่อใช้ส่วนบุคคลและมิใช่เพื่อการค้าของผู้ใช้ เพื่อ (1) เข้ารหัสวีดิทัศน์ตามมาตรฐานเอวีซี (“วีดิทัศน์เอวีซี”) และ/หรือ (2) การถอดรหัสวีดิทัศน์เอวีซี ที่ถูกเข้ารหัสโดยผู้ใช้ที่เกี่ยวข้องกับกิจกรรมส่วนบุคคลและมิใช่เพื่อการค้า และ/หรือวีดิทัศน์เอวีซีที่ได้รับจากผู้ให้บริการวีดิทัศน์ ที่ได้รับสิทธิ์ในการให้บริการวีดิทัศน์ สารสนเทศเกี่ยวกับการใช้และการให้ใช้สิทธิ์อื่นๆ อาจหาได้จาก MPEG LA L.L.C. โปรดดูที่ HTTP://WWW.MPEGLA.COM

14. ซอฟต์แวร์บุคคลภายนอกและข้อกำหนดและเงื่อนไขการบริการ
ก. สัญญาอนุญาตให้ใช้สิทธิของผู้ใช้ปลายทางสำหรับ Gracenote®
โปรแกรมประยุกต์นี้ประกอบด้วยซอฟต์แวร์จาก Gracenote, Inc. ซึ่งตั้งอยู่ที่เมืองเอเมอรีวิลล์ รัฐแคลิฟอร์เนีย ("Gracenote")  ซอฟต์แวร์จาก Gracenote ("ระบบรับบริการ Gracenote) ให้โปรแกรมประยุกต์โปรแกรมนี้สามารถระบุดิสก์ทางออนไลน์ และรับข้อมูลที่เกี่ยวข้องกับเพลง รวมทั้ง ชื่อ ศิลปิน แทร็ค และชื่อดิสก์ (“ข้อมูลของ Gracenote”) จากเซิร์ฟเวอร์ออนไลน์ ("เซิร์ฟเวอร์ Gracenote") และเพื่อดำเนินการอื่นๆ  ท่านสามารถใช้ข้อมูลของ Gracenote โดยการใช้ฟังก์ชันที่มีให้สำหรับผู้ใช้ขั้นสุดท้ายของซอฟต์แวร์นี้เท่านั้น

ท่านตกลงว่าท่านจะใช้ข้อมูลของ Gracenote ระบบรับบริการ Gracenote และเซิร์ฟเวอร์ Gracenote เพื่อการส่วนตัวที่ไม่ใช่ทางการค้าเท่านั้น  ท่านตกลงที่จะไม่มอบหมาย ทำสำเนา โอนถ่าย หรือส่งผ่าน ระบบรับบริการ Gracenote หรือข้อมูลใดๆ ของ Gracenote ไปให้แก่บุคคลที่สาม  ท่านตกลงที่จะไม่ใช้หรือหาประโยชน์จากข้อมูลของ GRACENOTE ระบบรับบริการ GRACENOTE หรือเซิร์ฟเวอร์ GRACENOTE เว้นเสียแต่ว่าจะได้รับอนุญาตอย่างชัดแจ้งในที่นี้

ท่านตกลงว่าสิทธิ์ที่ไม่ผูกขาดของท่านในการใช้ข้อมูลของ Gracenote ระบบรับบริการ Gracenote  และเซิร์ฟเวอร์ Gracenote  จะสิ้นสุดลง หากท่านฝ่าฝืนข้อจำกัดเหล่านี้  หากการได้รับอนุญาตของท่านสิ้นสุดลง ท่านยินยอมที่จะหยุดการใช้ข้อมูลทั้งหมดของ Gracenote ระบบรับบริการ Gracenote  และเซิร์ฟเวอร์ Gracenote   Gracenote สงวนสิทธิ์ทุกประการ ในข้อมูลของ Gracenote ระบบรับบริการ Gracenote  และเซิร์ฟเวอร์ Gracenote  รวมทั้งสิทธิ์ในความเป็นเจ้าของทั้งหมด   ท่านตกลงเห็นชอบด้วยว่า Gracenote, Inc. สามารถบังคับใช้สิทธิ์ของตน ภายใต้ข้อตกลงนี้ต่อท่านโดยตรง ภายใต้ชื่อของ Gracenote เอง

Gracenote Service ใช้รหัสที่เป็นเอกลักษณ์เพื่อติดตามข้อคำถาม เพื่อจุดมุ่งหมายทางสถิติ  จุดมุ่งหมายของการใช้รหัสตัวเลขที่กำหนดให้โดยการสุ่มคือ เพื่อให้บริการ Gracenote สามารถนับจำนวนข้อคำถามได้ โดยไม่จำเป็นต้องทราบว่าท่านเป็นใคร  สำหรับข้อมูลเพิ่มเติม กรุณาอ่านเว็บเพจนโยบายของ Gracenote ว่าด้วยการเก็บข้อมูลเป็นความลับสำหรับ Gracenote Service

ท่านได้รับสิทธิ์ในการใช้ระบบรับบริการ Gracenote  และข้อมูลของ Gracenote แต่ละรายการ “ตามที่เป็นอยู่”  Gracenote ไม่ขอรับรองหรือรับประกันใดๆ ไม่ว่าจะโดยชัดแจ้งหรือโดยนัย เกี่ยวกับความถูกต้องของข้อมูลใดๆ ของ Gracenote จากเซิร์ฟเวอร์ Gracenote   Gracenote สงวนสิทธิ์ ในการลบข้อมูลออกจากเซิร์ฟเวอร์ Gracenote  หรือเปลี่ยนหมวดข้อมูล เนื่องจากเหตุผลใดก็ตามที่ Gracenote เห็นว่าสมควร  ไม่มีการรับประกันว่าระบบรับบริการ Gracenote  หรือเซิร์ฟเวอร์ Gracenote  จะปราศจากความผิดพลาดใดๆ หรือจะไม่มีการหยุดชะงักของระบบรับบริการ Gracenote  หรือเซิร์ฟเวอร์ Gracenote   Gracenote ไม่มีพันธะใดๆ ที่จะต้องจัดหาประเภท หรือหมวดข้อมูลเพิ่มเติม หรือที่ปรับปรุงใหม่ให้ท่าน ซึ่ง Gracenote อาจเลือกที่จะจัดหาให้ท่านในอนาคต และ Gracenote สามารถยุติบริการทางออนไลน์ของตนได้ทุกเมื่อ  GRACENOTE ไม่ขอรับประกันใดๆ ไม่ว่าจะโดยชัดแจ้งหรือโดยนัย รวมทั้งแต่ไม่จำกัดอยู่แต่เพียง การรับประกันโดยนัยของความสามารถในการจำหน่าย ความเหมาะสมสำหรับจุดมุ่งหมายใดโดยเฉพาะ ชื่อ และการไม่ละเมิดสิทธิ์   GRACENOTE ไม่ขอรับประกันผลใดๆ ที่เกิดจากการใช้ระบบรับบริการ GRACENOTE  หรือเซิร์ฟเวอร์ GRACENOTE  ไม่ว่าในกรณีใดก็ตาม GRACENOTE จะไม่รับผิดต่อความเสียหายที่เกิดขึ้น อันสืบเนื่องมาจากเหตุหรือเหตุการณ์ใดๆ หรือความสูญเสียผลกำไร หรือรายได้ใดๆ

ข. ข้อกำหนดและเงื่อนไขบริการ Kerbango Tuning Service
เงื่อนไขบริการ	โดยการใช้บริการปรับตั้งคลื่นวิทยุ Kerbango (“Kerbango Tuning Service”) ของ บริษัท 3Com Corporation (“3Com”) นั้น ท่านตกลงที่จะปฏิบัติตามข้อกำหนดและเงื่อนไข (“TOS”) ดังต่อไปนี้

ลิงค์ที่เชื่อมต่อกับ 3Com	ภาพที่ปรากฏบนหน้าเว็บไซต์อันเป็นผลมาจากการค้นหาหรือได้เชื่อมต่อไปยัง โดย Kerbango Tuning Service นั้นเป็นกรรมสิทธิ์ของและปฏิบัติการโดยบุคคลธรรมดา และหรือบริษัท ซึ่งมิได้อยู่ในความควบคุมของ 3Com และ 3Com จะไม่รับผิดชอบในเนื้อหาที่ปรากฏในเว็บไซต์ที่รวมอยู่ในผลการค้นหา หรือที่เชื่อมต่อไปโดยประการอื่นโดย Kerbango Tuning Service

ใช้งานส่วนบุคคลเท่านั้น	Kerbango Tuning Service จัดทำขึ้นสำหรับการใช้งานส่วนบุคคล และมิใช่เชิงพาณิชย์ เท่านั้น การใช้งาน Kerbango Tuning Sevice เพื่อขายผลิตภัณฑ์หรือบริการ หรือเพื่อเพิ่มข้อมูลจราจรทางคอมพิวเตอร์ให้กับเว็บไซต์ของท่านโดยมีวัตถุประสงค์เพื่อการพาณิชย์ อาทิ การขายโฆษณา นั้นจะถือเป็นการกระทำที่มิได้รับอนุญาตอย่างขัดแจ้ง ท่านไม่อาจใช้ผลทีได้จากการใช้ Kerbango หาข้อมูล และปรับรูปแบบ และแสดงผลข้อมูลดังกล่าว หรือลอกเลียนโฮมเพจ หรือหน้าอื่นๆ ของเว็บไซต์ Kerbango ของ 3Com ลงบนเว็บไซต์ของท่าน หรือส่งข้อซักถามข้อมูลอัตโนมัติไปยังระบบของ Kerbango โดยมิได้รับอนุญาตอย่างชัดแจ้งจาก 3Com	

หากท่านประสงค์ที่จะใช้งาน Kerbango Tuning Service ในเชิงพาณิชย์ ท่านจะต้องทำสัญญากับ 3Com ก่อน สำหรับข้อมูลเพิ่มเติม โปรดติดต่อ sales@kerbango.com 

การเปลี่ยนแปลงข้อกำหนดและเงื่อนไขบริการ Kerbango Tuning Service	3Com อาจเปลี่ยนแปลง หรือยกเลิกบริการเป็นครั้งคราว ไม่ว่าจะด้วยเหตุผลใดก็ตาม และไม่จำต้องแจ้งให้ทราบล่วงหน้า รวมถึงสิทธิในการบอกเลิกโดยแจ้งให้ทราบล่วงหน้าหรือมิต้องแจ้งให้ทราบล่วงหน้า โดยปราศจากความรับผิดต่อท่าน ผู้ใช้ท่านอื่น หรือบุคคลภายนอกใดๆ 3Com ขอสงวนสิทธิในการเปลี่ยนแปลง TOS เป็นครั้งคราวโดยไม่จำต้องแจ้งให้ทราบล่วงหน้า

การปฏิเสธการรับประกัน	3Com ปฏิเสธหน้าที่และความรับผิดทั้งหมดหรือบางส่วนสำหรับความถูกต้อง เนื้อหา ความสมบูรณ์ ความชอบด้วยกฎหมาย ความน่าเชื่อถือ หรือความสามารถในการปฏิบัติการหรือความมีอยู่ของสารสนเทศหรือข้อมูลที่แสดงผลโดย Kerbango Tuning Service 3Com ปฏิเสธความรับผิดชอบกรณีการลบทิ้ง ความล้มเหลวในการเก็บรักษา ความผิดพลาดในการส่ง หรือความล่าช้าในการส่งสารสนเทศหรือข้อมูล 3Com ปฏิเสธความรับผิดชอบใดๆ ในความเสียหายที่เกิดจากการดาวน์โหลด หรือการเข้าถึงสารสนเทศหรือข้อมูลใดๆ ในอินเตอร์เนทผ่านทาง Kerbango Tuning Service

Kerbango Tuning Service จัดทำขึ้น “ตามสภาพ” โดยปราศจากการรับประกันในทุกกรณี และ 3Com ปฏิเสธการรับประกันอย่างชัดแจ้งเท่าที่กฎหมายจะอนุญาตให้กระทำได้ ไม่ว่าจะเป็นการรับประกันโดยชัดแจ้ง โดยไม่ชัดแจ้ง หรือโดยลายลักษณ์อักษร  ซึ่งรวมถึงแต่ไม่จำกัดเพียงการรับประกันดังต่อไปนี้ คือ การรับประกันในความสามารถในการวางจำหน่ายสินค้า ความเหมาะสมตรงตามวัตถุประสงค์เฉพาะ และการไม่ถูกละเมิดซึ่งกรรมสิทธิ์ 3Com ปฏิเสธการรับประกันใดๆ ที่เกี่ยวข้องกับความปลอดภัย ความน่าเชื่อถือ ความตรงต่อเวลา และการปฏิบัติงานของ Kerbango Tuning Service 3Com ปฏิเสธการรับประกันสำหรับสารสนเทศหรือบริการที่กระทำขึ้นผ่านทาง Kerbango Tuning Service 3Com ปฏิเสธการรับประกันสำหรับสินค้าหรือบริการที่ได้รับผ่านทาง Kerbango Tuning Service หรือโฆษณาอยู่ใน Kerbango Tuning Service หรือที่ได้รับผ่านทางลิงก์ใดๆ ที่เชื่อมต่อโดย Kerbango Tuning Service รวมถึงสารสนเทศหรือคำแนะนำใดๆ ที่ได้รับผ่านทางลิงก์ใดๆ ที่อยู่ใน Kerbango Tuning Service

ท่านเข้าใจและตกลงว่าการที่ท่านดาวน์โหลดหรือได้รับเนื้อหาหรือข้อมูลโดยประการอื่นผ่านทางการใช้งาน Kerbango Tuning Service เป็นการการกระทำภายใต้ดุลพินิจและด้วยความเสี่ยงภัยของท่านเอง และท่านจะเป็นผู้รับผิดชอบแต่เพียงผู้เดียวสำหรับความเสียหายใดๆ ที่เกิดขึ้นกับระบบคอมพิวเตอร์ของท่าน หรือความสูญหายของข้อมูลอันเป็นผลมาจากการดาวน์โหลดเนื้อหาหรือข้อมูลดังกล่าว

ในบางรัฐหรือเขตอำนาจศาลอื่น อาจไม่อนุญาตให้มีข้อยกเว้นการรับประกันแบบไม่ชัดแจ้ง ดังนั้นข้อยกเว้นดังกล่าวอาจไม่ใช้บังคับกับท่าน นอกจากนี้ท่านอาจมีสิทธิอื่นใดที่แตกต่างกันไปตามแต่ละรัฐและเขตอำนาจศาล

ข้อจำกัดความรับผิด		ไม่ว่ากรณีใดๆ 3Com จะไม่รับผิดต่อผู้ใช้อันเนื่องมาจากการใช้งานของผู้ใช้ หรือการใช้งานผิดประเภท หรือความเชื่อถือในบริการ Kerbango Tuning Service ที่เกิดขึ้นจากข้อเรียกร้องใดๆ ที่เกี่ยวข้องกับสัญญาอนุญาตฉบับนี้หรือที่เกี่ยวข้องกับเนื้อหาสาระของสัญญาอนุญาตฉบับนี้ ข้อจำกัดความรับผิดดังกล่าวจะใช้บังคับเพื่อป้องกันมิให้ต้องชดใช้เยียวยาในค่าเสียหายทางตรง ค่าเสียหายทางอ้อม ค่าเสียหายที่เกี่ยวเนื่องกับการกระทำความผิด ค่าเสียหายที่อาจคาดหมายได้ ค่าเสียหายพิเศษ ค่าเสียหายเชิงลงโทษ ไม่ว่าข้อเรียกร้องดังกล่าวจะมีมูลมาจากการรับประกัน สัญญา ละเมิด (รวมถึงประมาทเลินเล่อ) หรือประการอื่น (แม้กระทั่ง 3Com จะได้รับคำแนะนำในเรื่องความเป็นไปได้ของค่าเสียหายดังกล่าว) ข้อจำกัดความรับผิดดังกล่าวนี้จะใช้บังคับไม่ว่าความเสียหายจะเกิดจากการใช้งาน หรือการใช้งานผิดประเภท และความเชื่อถือในบริการ Kerbango Tuning Service หรือความเสียหายที่เกิดจากการไม่สามารถใช้งาน Kerbango Tuning Service หรือที่เกิดจากความขัดข้อง หรือการระงับการใช้งาน หรือการบอกเลิกบริการ  Kerbango Tuning Service (รวมถึงความเสียหายที่เกิดจากบุคคลภายนอกด้วย) ข้อจำกัดความรับผิดนี้จะยังใช้บังคับความเสียหายที่เกิดขึ้นจากบริการอื่นๆ หรือสินค้าที่ได้รับผ่านทาง Kerbango Tuning Service หรือโฆษณาอยู่ใน Kerbango Tuning Service หรือที่ได้รับผ่านทางลิงก์ใดๆ ที่มีอยู่ใน Kerbango Tuning Service รวมถึงความเสียหายที่เกิดจากสารสนเทศหรือคำแนะนำใดๆ ที่ได้รับผ่านทาง Kerbango Tuning Service หรือโฆษณาอยู่ใน Kerbango Tuning Service หรือที่ได้รับผ่านทางลิงก์ใดๆ ที่มีอยู่ใน Kerbango Tuning Service ข้อจำกัดความรับผิดนี้จะใช้บังคับโดยปราศจากข้อจำกัดกับต้นทุนการจัดซื้อจัดจ้างของสินค้าหรือบริการที่ใช้ทดแทน การขาดทุนหรือความสูญหายของข้อมูล ข้อจำกัดความรับผิดนี้ยังใช้บังคับเกี่ยวกับการปฏิบัติการหรือการไม่ปฏิบัติการของ Kerbango Tuning Service หรือสารสนเทศหรือสินค้าหรือบริการเชิงพาณิชย์ใดๆ ที่ปรากฏอยู่บนหรือถูกเชื่อมโยงหรือเกี่ยวข้องไม่ว่าจะทางใดกับ Kerbango Tuning Service  ข้อจำกัดความรับผิดนี้ยังใช้บังคับโดยไม่คำนึงถึงกรณีที่วัตถุประสงค์ที่เป็นสาระสำคัญของการเยียวยาที่จำกัดไม่สามารถปฏิบัติได้ และกรณีอื่นๆ เท่าที่กฎหมายจะอนุญาตให้กระทำได้

ในบางรัฐหรือเขตอำนาจศาลอื่น อาจไม่อนุญาตให้มีข้อยกเว้นหรือข้อจำกัดความรับผิดสำหรับค่าเสียหายที่เกี่ยวเนื่องกับการกระทำความผิด หรือค่าเสียหายที่อาจคาดหมายได้ ดังนั้นข้อจำกัดความรับผิดและข้อยกเว้นข้างต้นอาจไม่ใช้บังคับกับท่าน 

โดยไม่จำกัดเฉพาะข้อความก่อนหน้า และไม่ว่ากรณีใดๆ 3Com จะไม่มีความรับผิดที่เกิดขึ้นไม่ว่าจะทางตรงหรือทางอ้อม อันเกิดจากความล่าช้าหรือการไม่สามารถปฏิบัติหน้าที่ได้อันเป็นผลมาจากภัยธรรมชาติ ความรุนแรง หรือสาเหตุอื่นใดที่ไม่อาจใช้ความควบคุมตามสมควรได้ รวมถึงแต่ไม่จำกัดเพียง สัญญาณอินเตอร์เนทล่ม อุปกรณ์คอมพิวเตอร์ใช้การไม่ได้ อุปกรณ์โทรคมนาคมใช้การไม่ได้ อุปกรณ์อื่นๆ ใช้การไม่ได้ ไฟฟ้าใช้การไม่ได้ การนัดหยุดงาน ข้อพิพาทด้านแรงงาน จลาจล การก่อกบฏ เกิดเหตุการณ์ไม่สงบ การขาดแคลนแรงงานหรือวัตถุดิบ อัคคีภัย อุทกภัย วาตภัย ระเบิด เหตุสุดวิสัยที่อยู่เหนือความควบคุมของมนุษย์ สงคราม การกระทำของรัฐบาล คำสั่งจากศาลหรือองค์กรผู้มีอำนาจชี้ขาดข้อพิพาทในประเทศหรือต่างประเทศ การไม่ปฏิบัติตามสัญญาของบุคคลภายนอก รวมถึงการขาดหรือความผันผวนของสภาวะความร้อน แสง หรืออากาศ

ข้อบังคับเบ็ดเตล็ด	TOS นี้จะถูกใช้บังคับและตีความตามกฎหมายแห่งมลรัฐแคลิฟอร์เนีย โดยไม่มีผลกระทบต่อข้อบังคับในเรื่องกฎหมายขัดกัน หรือรัฐหรือประเทศที่ท่านอาศัยอยู่ ในกรณีที่ศาลที่มีเขตอำนาจพบว่ามีข้อบังคับใดๆ หรือส่วนหนึ่งส่วนใดของ TOS ไม่สามารถใช้บังคับได้ ข้อบังคับ TOS ส่วนที่เหลือจะยังคงมีผลใช้บังคับอยู่ต่อไปอย่างสมบูรณ์

TOS นี้ก่อให้เกิดสัญญาทั้งฉบับขึ้นระหว่างคู่สัญญา โดยมีเนื้อหาสาระตามที่ปรากฏในสัญญานี้ และจะใช้แทนที่บันทึกข้อตกลง หรือสัญญาที่ทำขึ้นก่อนหน้า ที่เกี่ยวกับเนื้อหาสาระดังกล่าว ไม่ว่าจะเป็นหนังสือหรือด้วยวาจา การสละสิทธิ์ใดๆ ของข้อบังคับใน TOS นี้จะมีผลต่อเมื่อได้มีการทำเป็นหนังสือลงลายมือชื่อโดย 3Com 

EA0815
แก้ไขเมื่อ. 23 กันยายน พ.ศ. 2011